TURISM INTERNAȚIONAL 


1. Aspecte generale 


Cod curs 


Denumire curs 


Turism internaţional 


Tip curs 


Durata cursului/credite 


Curs obligatoriu 
Semestrul 2; Anul II zi/FR 


Perioada de accesare a 


cursului 


Prelegeri: 


Seminar: 


Manualul recomandat 


Obiectivul 


cursului 


principal al 


1. Cristureanu Cristiana, turismul 
internațional, Editura C. H. Beck, Bucureşti, 2006 


2. Băltărețu Andreea, Evoluţii şi tendinţe în turismul internaţional. 


Strategii şi tranzactii în 


Aspecte teoretice şi practice, Editura Prouniversitaria, București, 
2006 

3. Neacşu Nicolae, Băltărețu Andreea, Turism internațional. Lucrări 
practice, statistici, documente ale Organizaţiei Mondiale a 
Turismului, 
Bucureşti, 2006 


Reglementări, Legislaţie, Editura Prouniversitaria, 


Pregătirea studenților în domeniul analizei fenomenului turistic la nivel 


internaţional atât din punct de vedere statistic cât şi economic, 


cunoaşterii tendinţelor la nivel mondial dar şi regional, studierii 


problemelor cu care se confruntă această industrie. 


Modul de stabilire a notei 


finale 


- evaluarea răspunsurilor la examen = 66% 


- evaluarea conținutului proiectelor şi referatelor = 37% 


Adresa e-mail responsabil 


pentru contactul cu studenții 


Prof. univ. dr. Cristiana CRISTUREANU - e-mail: 
cristiana_cristureanuQyahoo.co.uk 
Prof. univ. dr. Nicolae NEACŞU — e-mail: nick_neacsu(Qyahoo.com 


Titularul cursului 


Prof. univ. dr. Cristiana CRISTUREANU 
Prof. univ. dr. Nicolae NEACŞU 


2. Conţinutul tematic al cursului (Semestrul 4) 


Introducere în turismul internaţional-definiții uzuale; tipologia formelor de turism internaţional; 


factorii care influențează dezvoltarea turismului internaţional. Tendinţele înregistrate în evoluția 
turismului internaţional. Istoricul apariției şi evoluţiei turismului internaţional-Epoca Preistorică; Evul 
Mediu; Renaşterea; Revoluţia Industrială; Turismul modern; Turismul durabil (ecoturismul). Organizarea 
şi conducerea turismului la nivel internaţional-organizaţii internaţionale de turism; organizații 
guvernamentale; organizaţii neguvernamentale. 


Organizaţia Mondială a Turismului; Tipologia 


organismelor centrale/naţionale de conducere a activităţii turistice; organisme naţionale de conducere a 
turismului în principalele ţări turistice ale lumii şi în România; forme de integrare în turismul internaţional; 
concentrarea activității turistice; gruparea activităţii turistice. Componentele industriei călătoriilor- 
transportul şi infrastructura; cazarea şi serviciile ospitalităţii; sistemele de distribuţie utilizate în turismul 
internaţional; rolul sectoarelor public şi privat în turismul internaţional; rolul statului în turism. Locul 
turismului internaţional în circuitul economic mondial-structura comerțului mondial; turismul 
internaţional în calitate de componentă a comerțului internaţional; analiza statistico-economică a 
industriei călătoriilor şi turismului (dinamici şi structuri). Metodologia de măsurare a turismului 
internațional-obiectivele, natura şi condițiile elaborării indicatorilor turismului internațional; 
caracteristicile şi metodele de elaborare a indicatorilor turismului internațional. Sistemul de indicatori ce 
caracterizează turismul internaţional. Finanţarea investiţiilor turistice internaţionale-modalităţi de 
finanţare a investiţiilor turistice; aportul statului la finanţarea investiţiilor turistice; finanţarea internaţională 
a investiţiilor turistice. Operațiuni şi instrumente de plată specifice turismului internațional-cecul de 
călătorie (Travelers Cheque); cartea de credit; voucher-ul. Piaţa turistică internațională-definiţii, 
caracteristici, componente; cererea turistică internaţională; oferta turistică la nivel internaţional. Forme 
moderne de turism practicate la nivel internațional-turismul de afaceri; ecoturismul; turismul rural; 
turismul de tip new-age; turismul de sănătate. Transporturile turistice internaţionale-transporturile 
turistice aeriene; transporturile turistice terestre; transporturile turistice maritime şi fluviale. 
Comercializarea produselor turistice la nivel internațional- categorii de contracte utilizate în turismul 


internaţional; protecţia şi securitatea turiştilor. 


3. Bibliografia minimă obligatorie 


- Băltărețu Andreea, Evoluţii şi tendințe în turismul internaţional. Aspecte teoretice şi practice, 
Editura Prouniversitaria, Bucureşti, 2006 

- Cristureanu Cristiana, Strategii şi tranzacții în turismul internațional, Editura C. H. Beck, 
Bucureşti, 2006 

- Neacşu Nicolae, Băltărețu Andreea, Turism internaţional. Lucrări practice, statistici, documente 
ale Organizaţiei Mondiale a Turismului, Reglementări, Legislaţie, Editura Prouniversitaria, 
Bucureşti, 2006 


4. Bibliografia facultativă 


- Băltărețu Andreea, Turismul internațional de la teorie la practică, Editura Sylvi, 
Bucureşti, 2004 

— Cristureanu Cristiana, Economia si politica turismului international, Editura Abeona, Bucuresti, 
2003 

- Cristureanu Cristiana, Neacşu Nicolae, Băltăreţu Andreea, Turism internațional. Studii de caz. 
Legislaţie, Ediţia a Il-a, Editura Oscar Print, Bucureşti, 2002 

- Draica Constantin, Ghid practic de turism intern şi internațional, Editura All Beck, Bucureşti, 1999 

- Draica Constantin, Turismul internațional. Practici de elaborare şi distribuţia produsului 
turistic, Editura All Beck, Bucureşti, 2003 

— Glăvan Vasile, Resurse turistice pe Terra, Editura Economică, Bucureşti, 2000 


- Stănciulescu Gabriela, Managementul operaţiunilor de turism, Editura All Beck, Bucureşti, 2002 


2 


- Țigu Gabriela (coordonator), Resurse şi destinații turistice pe plan mondial, Editura Uranus, 
Bucureşti, 2003 


5. PREZENTAREA CURSULUI 


5.1. Prezentarea capitolului: Introducere în turismul internaţional 


5.1.1. Introducere la capitol: Industria călătoriilor şi a turismului este considerată ca fiind cea mai 
importantă şi mai diversă industrie a lumii. Multe naţiuni o consideră ca prima sursă de venituri a 
economiei, prima industrie generatoare de locuri de muncă, prima industrie ce determină creşterea 
sectorului privat şi prima industrie care determină dezvoltarea infrastructurii. Astfel, dezvoltarea 
turismului este încurajată, mai ales, în ţările în dezvoltare în care alte forme ale dezvoltării economice 
cum ar fi manufacturile sau exportul de resurse naturale nu sunt viabile din punct de vedere comercial. 

5.1.2. Obiectivul capitolului: Acest capitol vă propune să studiaţi şi să cunoaşteţi terminologia 
elaborată şi recomandată de Organizaţia Mondială a Turismului, tipologia formelor de turism 
internaţional, factorii care influențează dezvoltarea turismului internaţional precum şi tendinţele 
înregistrate în evoluţia turismului internaţional. 

5.1.3. Cuvinte cheie: călător, turism, vizitator, turist, excursionist, turism domestic, turism emiţător, 
turism receptor, turism interregional, turism intraregional, regiune turistică, turism interior, turism naţional, 
turism internaţional, factori economici, factori politici, factori sociali, activități recreative, ecoturism , 
turism cultural, turism de pelerinaj, centre de termalism, tratamente medicale, turişti infirmi, voiaje 
profesionale, mediul ambiant, promovare turistică, conservarea mediului, planificare turistică. 

5.1.4. Rezumatul capitolului: 

În anul 1991, OMT şi Guvernul Canadei au organizat la Otawa Conferința Internaţională asupra 
Statisticilor Călătoriilor şi Turismului, ocazie cu care s-a adoptat un set de rezoluții şi recomandări cu 
privire la conceptele utilizate în turism, definiţii şi clasificări. 

Formele de turism pot fi clasificate pe baza mai multor criterii, cele mai importante fiind cele 
geografice, regionale, după orientarea fluxurilor turistice. La nivel naţional şi internaţional întâlnim multe 
alte forme de turism practicate în funcţie de specificul ofertei țării respective, de sezon, de destinaţie etc.. 

Persoanele fizice, agenţii economici şi reprezentanții statului implicaţi direct sau indirect în 
activitatea turistică trebuie să cunoască tendinţele naţionale şi regionale pe care se va fundamenta 
planificarea turismului intern. Adesea, tendinţele naţionale şi internaţionale coincid, ceea ce face ca 
evoluţiile să fie pozitive. 

Turiştii de azi sunt mai numeroşi decât cei de altădată, fiind vorba de cei care doresc să participe 
la activităţi recreative, sportive sau evocatoare, de aventură şi care doresc să se familiarizeze cu istoria, 
cultura şi mediul natural specifice regiunilor vizitate. Turiştii zilelor noastre sunt fizic şi intelectual mai 
activi decât cei din trecut. 

Există în prezent numeroase forme particulare de turism individualizat pe centre de interes ca 


natura şi fauna, siturile istorice, activitățile economice şi profesionale, culturale etc.. 


Se constată o intensificare a turismului care inspiră dorinţele vizitatorilor de a cunoaşie zonele în 
care au trăit strămoşii lor. Ecoturismul, turismul cultural şi cel de aventură cunosc, de asemenea, o 
dezvoltare rapidă. Turismul de pelerinaj, cel religios, constituie dintotdeauna forme de turism ce nu pot fi 
neglijate. 

Un număr crescând de persoane este în căutare de destinaţii, zone şi produse turistice inedite. 
De aceea, ocaziile de dezvoltare a unor noi zone sau dezvoltarea celor existente abundă. 

Din ce în ce mai mulți turişti se arată preocupaţi de a-şi menţine o stare de sănătate 
corespunzătoare şi de a fi într-o formă fizică şi intelectuală adecvată. Ca urmare, stațiunile specializate 
ca şi centrele de termalism se multiplică. Tratamentele medicale bazate pe practici tradiționale prezintă 
un interes din ce în ce mai mare, ele putând servi ca obiect de activitate stațiunilor specializate şi unor 
forme particulare de turism. 

Mulţi turişti au tendinţa de a avea mai multe vacanțe pe an însă mai scurte. De aceea, trebuie să 
existe o gamă largă de destinaţii sau să se diversifice instalaţiile şi activităţile turistice care să atragă 
vizitatorii în toate sezoanele. 

Din punctul de vedere al criteriului „vârstă” un număr important de persoane pensionate, fiind 
satisfăcute din punct de vedere, financiar voiajează din ce în ce mai mult, numărul lor având o evoluţie 
ascendentă. Cât despre tinerii şi adulţii care se deplasează în scop turistic, ei sunt întotdeauna cei mai 
numeroşi. Există din ce în ce mai mulți turişti infirmi care-şi manifestă dorința de a se deplasa în scop 
turistic, însă instalațiile şi serviciile sunt actualmente depăşite pentru ei. 

Turistul care câştigă în experienţă şi în rafinament în materie de obişnuinţă de a călători, 
aşteaptă servicii, echipamente şi atracţii de calitate, şi, în general, o revenire satisfăcătoare a 
cheltuielilor pe care le fac (obţinerea unei satisfacţii corespunzătoare banilor cheltuiţi). 

În domeniul voiajelor profesionale, participarea la reuniuni şi conferințe va continua să crească, 
ceea ce presupune locuri de desfăşurare din care să se obțină avantaje. În timpul sejurului, aceşti turişti 
îşi alocă o parte din timp şi relaxării, distractiei. 

Mult mai pregnant decât în trecut, turiştii sunt preocupaţi de mediul ambiant şi de societate. De 
aceea ei revin cu plăcere şi cu regularitate în locurile bine organizate şi poluate la minim, evitând 
destinațiile în care se manifestă probleme ecologice şi sociale. 

Acolo unde există eforturi de promovare turistică se recurge din ce în ce mai mult la o planificare 
şi o gestionare adecvată ceea ce crează un turism de calitate care evită să genereze probleme 
economice sau de mediu, permiţând să se profite la maxim de recompensările economice. 

Vechile staţiuni turistice sunt în curs de renovare şi de revitalizare pentru a răspunde aşteptărilor 
turiştilor epocii noastre. 

Turismul se adaptează din mers, din ce în ce mai mult, la tehnicile moderne (mai ales în 
domeniul rezervării şi comercializării). Internetul este pe cale de a se afirma ca un important instrument 
de informare şi promovare comercială. 

Punerea în valoare a turismului atrage de multe ori acțiuni de încurajare a conservării mediului, 
siturilor istorice şi tradiţiilor. De aceea, trebuie promovat un ecoturism controlat pentru a justifica şi servi 


scopurilor de prezervare. 


Pentru ca planificarea turistică să satisfacă aşteptările actuale şi de perspectivă ale turiştilor şi să 
confere o durabilitate turismului, autorităţile locale trebuie să aibă o viziune clară asupra tendinţelor 
acestui sector în plan internaţional. 

5.1.5. Lista de subiecte pentru pregătirea evaluării (examen) se prezintă următoarele întrebări: 

— Cum definiti noţiunile de călător, turism, vizitator, turist, excursionist? 

- Menţionaţi scopurile de deplasare ale vizitatorilor. 

— Care sunt formele de turism clasificate din punct de vedere geografic? 

— Care sunt formele de turism clasificate din punct de vedere regional? 

— Care sunt formele de turism clasificate din punctul de vedere al orientării fluxurilor turistice? 

- Ce înţelegeţi prin turism intern, turism emițător, turism receptor, turism interregional, turism 
intraregional, turism interior, turism naţional? 

- Analizaţi la alegere cinci dintre tendinţele turismului actual. 

- Definiţi regiunea şi prezentaţi-i tipologia. 


- Din ce este format turismul naţional al unei ţări? Dar cel interior? 
5.2. Prezentarea capitolului: Istoricul apariției şi evoluției turismului internațional 


5.2.1. Introducere la capitol: În timp ce conceptele de turism şi călătorie sunt la fel de vechi ca şi 
civilizaţia însăşi, călătoria n-a fost întotdeauna una de plăcere. Evoluţia turismului internaţional a 
înregistrat o curbă ascendentă, rareori sinusoidală. 

5.2.2. Obiectivele capitolului: Acest capitol vă propune să studiaţi şi să cunoaşteţi caracteristicile 
turismului internațional într-o evoluţie istorică, respectiv în Epoca Preistorică, Evul Mediu, Renaștere, 
Revoluţia Industrială, turismul modern; turismul durabil (ecoturismul). 

5.2.3. Cuvinte cheie: motivații de călătorie, civilizația preistorică, primele civilizații, călătorii 
guvernamentale, dinastii egiptene, centre ale ospitalităţii, persanii, asirienii, călătorii de plăcere, 
festivaluri religioase, jocuri olimpice, evenimente atletice, tururi ale oraşelor, mituri greceşti, călătorie- 
stimulent, civilizații asiatice, case de vacanţă, pelerinaje creştine, expediții, presa tipărită, package-tour, 
călătorii pentru cunoaştere, licenţă de călătorie, restricții de călătorie, cecuri de călătorie, paşaport, 
Grand Tour, produs turistic, schimbări economice, schimbări sociale, clasa de mijloc, timp liber, 
destinaţie gazdă, accesibilitate, mobilitate, tehnologii moderne, telecomunicaţii, economie globală, 
schimbări climatice. 

5.2.4. Rezumatul capitolului: 

Motivaţiile de călătorie ale populaţiei în civilizaţia preistorică erau legate de procurarea hranei, 
evitarea pericolelor sau deplasările către zone cu un climat mai favorabil. 
Pe măsură ce vechile imperii mondiale creşteau în Africa, Asia şi Orientul Mijlociu, infrastructura 
necesară desfăşurării unei călătorii precum rute şi drumuri terestre şi maritime erau construite, fiind 
create totodată şi primele mijloace de transport. 
Contribuţia grecilor s-a remarcat pe două planuri. În primul rând prin crearea unei monede de schimb 


ceea ce a condus la modificarea nevoilor călătorilor de a transporta bunuri pentru a face schimb la locul 


lor de destinaţie cu alte bunuri şi servicii. În al doilea rând, limba greacă a început să fie răspândită tot 
mai mult mai ales în zona Mediteranei, ceea ce a facilitat comunicarea în timpul călătoriei şi comerțului. 
Ca şi grecii dinaintea lor, romanilor le plăcea să participe la evenimente religioase şi atletice călătorind 
spre aceste oraşe. 

În perioada secolelor 5-14 d.Hr., comerţul şi călătoriile au suferit un declin ca şi drumurile care 
au ajuns în paragină iar condiţiile de călătorie au devenit dificile, chiar periculoase. 

Călătorii din secolele 14 —17 au avut drept motivaţie de călătorie dorinţa de a-şi lărgi orizontul 
prin noi experienţe şi cunoştinţe. 

Revoluţia Industrială a adus profunde schimbări economice şi sociale, mutații în zonele rurale de 
la o economie bazată pe agricultură la una bazată pe industria de prelucrare şi la un mod de viaţă urban. 
Această revoluţie a introdus, de asemenea, noi utilaje bazate pe motorul cu aburi pentru nave şi trenuri. 

Turismul modern a fost o combinaţie de dorință, mobilitate şi accesibilitate ceea ce a făcut 
posibilă existența turismului de masă. Aşa cum se dezvoltă lumea în prezent, nu există nici o îndoială că 
şi turismul va continua să fie unul dintre cele mai dinamice sectoare ale economiei globale. 

5.2.5. Lista subiectelor: pentru pregătirea evaluării (examen) se prezintă următoarele întrebări: 
— În ce constă contribuţia grecilor/romanilor la apariţia şi evoluția turismului internaţional? 


- Prin ce se caracterizează Epoca Preistorică? 


Care a fost contribuţia primelor civilizații la apariţia şi evoluţia turismului internațional? 


Prin ce se caracterizează Evul Mediu? 


În ce constă „turismul modern” ale Evului Mediu? 


Care sunt caracteristicile Renaşterii? 


În ce constă Grand Tour şi care au fost contribuţiile acestuia în plan turistic? 


Ce a adus nou Revoluţia Industrială? 


Care sunt particularităţile turismului modern/ecoturismului? 


5.3. Prezentarea capitolului: Organizarea şi conducerea turismului la nivel internaţional 


5.3.1. Introducere la capitol: Organizaţia Mondială a Turismului este singura “tribună mondială” pe 
probleme de politică turistică reprezentând o sursă practică de cunoştinţe specializate. Ea numără 138 
de ţări şi teritorii şi peste 350 de membri afiliaţi reprezentaţi de administrații locale, asociaţii turistice şi 
întreprinderi ale sectorului privat, mai ales de companii aeriene, grupuri hoteliere şi agenţii de voiaj. 

5.3.2. Obiectivul capitolului: Studierea şi cunoaşterea: organizațiilor internaţionale de turism, 
organizațiilor guvernamentale şi a celor neguvernamentale, tratarea pe larg a Organizației Mondială a 
Turismului, analiza tipologiei organismelor centrale/naționale de conducere a activităţii turistice, 
organismele naţionale de conducere a turismului în principalele ţări turistice ale lumii şi în România, 
formele de integrare în turismul internaţional, concentrarea activităţii turistice, gruparea activităţii 
turistice. 

5.3.3. Cuvinte cheie: organizație, departament, autoritate, minister, asociaţie profesională, 
organism interguvernamental, creştere economică, protecția mediului, locuri de muncă, infrastructură, 


membru, asociații de turism, membru efectiv, membru asociat, membru afiliat, cooperare, plan director, 

amenajare, sit istoric, tehnologie turistică, cultură locală, studiu de viață, compendium, protecţia turiştilor, 
competitivitate, educaţie turistică, industrie turistică, venituri din plasamente, conglomeratul, lanţul 
voluntar, franşiza. 

5.3.4. Rezumatul capitolului: 

O.M.T.-ul, care îşi are sediul la Madrid, este un organism interguvernamental căruia Naţiunile 
Unite i-a încredințat promovarea şi dezvoltarea turismului. 

Prin turism, O.M.T.-ul urmăreşte stimularea creşterii economice şi crearea de locuri de muncă, 
încurajează protecția mediului şi a patrimoniului destinatiilor şi ajută la favorizarea păcii şi înţelegerii între 
toate naţiunile lumii. 

Acest organism este convins că puterile publice joacă un rol esenţial în turism şi ajută ţările lumii 
la maximizarea efectelor pozitive ale turismului — crearea de noi locuri de muncă, punerea în practică a 
unei noi infrastructuri, procurarea de valută, etc. — reducând la minim efectele negative asupra mediului 
şi societății. 

Turismul este ramura de activitate care înregistrează cel mai mare nivel de creştere din lume, şi 
nimic nu-i anunţă încetinirea în secolul 21. 

5.3.5. Lista de subiecte/întrebări pentru evaluare (examen): 

- Menţionaţi organismele naţionale de conducere a turismului în principalele ţări turistice ale lumii. 
- Care a fost evoluția Organizaţiei Mondiale a Turismului din punct de vedere istoric? 

- Care sunt categoriile de membri ai Organizaţiei Mondiale a Turismului? 

- Analizaţi succint principalele domenii de activitate ale Organizației Mondiale a Turismului. 

- În constă modul de finanţare al Organizaţiei Mondiale a Turismului? 

— Care sunt principalele organe ale Organizaţiei Mondiale a Turismului? 

- Prin ce se caracterizează Adunarea Generală a Organizaţiei Mondiale a Turismului? 


- Care sunt formele de integrare specifice turismului internaţional? 


5.4. Prezentarea capitolului: Componentele industriei călătoriilor 


5.4.1. Introducere la capitol: Industria călătoriilor se numără printre primele industrii ale lumii ca 
volum de activitate datorită diversităţii şi bogăției elementelor componente ceea ce determină încasări 
ridicate ca urmare a desfăşurării activităţilor specifice. Ea este alcătuită dintr-un ansamblu complex de 
elemente precum unități de cazare, de alimentaţie, mijloace de transport, agenţii de voiaj, instalaţii de 
agrement etc. 

5.4.2. Obiectivele capitolului: Studierea şi cunoaşterea principalelelor componente ale industriei 
călătoriilor, respectiv transportul şi infrastructura, cazarea şi serviciile ospitalităţii, sistemele de distribuţie 
utilizate în turismul internaţional, rolul sectoarelor public şi privat în turismul internaţional precum şi rolul 
statului în turism. 

5.4.3. Cuvinte cheie: transporturi, drumuri, porturi, canalizare, telecomunicații, facilități turistice, 
unităţile de cazare, modalităţi de cazare, centru culinar, magazine, tururi ghidate, croaziere, distribuția 


directă, distribuţia indirectă, sectorul public, sectorul privat, bunuri publice, birou de turism. 

5.4.4. Rezumatul capitolului: 

Modul în care vizitatorii se deplasează către şi dinspre o destinaţie turistică sau se deplasează în 
interiorul acesteia este responsabilitatea transportului în calitatea sa de componentă a industriei 
călătoriilor. Indiferent că se desfăşoară pe apă, pe uscat sau în aer, trebuie să existe facilități şi servicii 
adecvate pentru dezvoltarea unei destinaţii de succes. /nfrastructura se referă la acele componente care 
formează structura de bază necesară funcționării efective a sistemului cum ar fi zonele urbane, industria 
şi turismul. 

Facilitățile turistice includ servicii care satisfac nevoile primare, asigură confortul şi îi ajută pe 
călători. Deoarece vizitatorii se află departe de mediul lor obişnuit, necesitățile de bază-cum ar fi un loc 
unde să se cazeze, să se hrănească, să achiziționeze diverse produse -trebuie să fie accesibile, sigure 
şi convenabile. 

În general, turismul este un proces care începe cu un cumpărător. Acesta cere un produs turistic, 
un bilet de avion, un bilet de croazieră, o rezervare la un hotel, închirierea unei maşini. 

Distribuţia directă este reprezentată de vânzarea de servicii direct către consumator (aşa numitul 
„turism pe cont propriu”). Distribuţia indirectă este reprezentată de agenţii de turism touroperatoare sau 
detailiste sau de către distribuitori speciali (cluburi de turism, diverse ministere, agenţii specializate, 
asociaţii profesionale) care sunt intermediari în procesul de distribuţie al unui produs turistic către client. 
Aceste canale de distribuţie folosesc la întâlnirea dintre oferta turistică şi client. 

Se apreciază că, în general, turismul este un sector privat. De aceea, a fost considerată 
responsabilitatea sectorului privat de a dezvolta produse şi a presta servicii vizitatorilor. Sectorul public, 
reprezentat de guvern, a realizat însă, importanța economică majoră a turismului, în calitatea sa de 
creator de locuri de muncă dar şi sursă de taxe şi impozite. 

Se constată multitudinea de organizaţii ce activează direct, indirect sau în sectoarele conexe 
turismului fapt care justifică volumul imens de activități desfăşurate în scopul satisfacerii în condiţii 
optime a necesităţilor turiştilor. 

5.4.5. Lista de subiecte/întrebări pentru evaluare (examen): 

— Care sunt componentele infrstructurii din zonele turistice? 

- Analizaţi cazarea şi serviciile legate de aceasta. 

- Care sunt particularităţile alimentaţiei în turism? 

— În ce constau serviciile de suport? 

- Prezentaţi şi analizați sistemele de distribuţie utilizate în turism. 

- Ce reprezintă distribuţia directă în turism? Dar cea indirectă? 

— Analizaţi rolul sectoarelor public şi privat din turism. 

- Care este tipologia organizaţiilor turistice din punct de vedere geografic/al proprietății/al funcției 


pe care o îndeplinesc sau al tipului organizației/al sectorului în care activează/al motivaţiei? 


5.5. Prezentarea capitolului — Locul turismului internațional în circuitul economic mondial 


5.5.1. Introducere la capitol: Turismul internaţional este unul dintre cei mai activi promotori ai 
relațiilor economice, culturale şi politice dintre ţări. Circulaţia turistică internaţională se înscrie în sfera 
circuitului economic şi cultural de valori, ca parte a comerțului internaţional cu servicii. 

5.5.2. Obiectivele capitolului: Analiza şi studierea structurii comerțului mondial, identificarea 
turismului internaţional în calitate de componentă a comerțului internaţional precum şi analiza statistico- 
economică a industriei călătoriilor şi turismului (dinamici şi structuri). 

5.5.3. Cuvinte cheie: comerţ invizibil, economia imaterialului, producţia turistică, ţară exportatoare 
de turism, ţară importatoare de turism, tranzacţii internaţionale, comerţ mondial, servicii internaţionale, 
fluxuri de servicii, fluxuri de forță de muncă, programe de dezvoltare, dezvoltare anarhică. 

5.5.4. Rezumatul capitolului 

Comerțul mondial cuprinde două fluxuri: 

1. Fluxul (comerţul) cu bunuri vizibile (tangibile) reprezintă ansamblul tranzacţiilor economice 
internaţionale ce au ca obiect un bun material. 

2. Fluxul (comerțul) cu bunuri invizibile (intangibile) reprezintă ansamblul tranzactiilor 
economice internaţionale ce nu au ca obiect un bun material. El este alcătuit dintr-o multitudine de valori 
care reprezintă efectul activităţilor desfăşurate prin intermediul unei game largi de ramuri economice. 

Comerțul cu invizibile are trei caracteristici importante: are un caracter bidirecțional; 
influențează în sens pozitiv stabilitatea soldului balanței de plăţi, comerciale, turistice, conducând la 
echilibrarea lor; turismul internaţional, în calitate de componentă a acestui flux, conduce la diversificarea 
comerțului mondial deoarece, prin turism, sunt consumate bunuri şi servicii diferite de cele ce fac 
obiectul comerțului mondial tradițional. 

Turismul internaţional reprezintă o componentă importantă a comerțului mondial atât ca volum de 
activitate cât şi din punct de vedere calitativ. 

Turismul internațional, respectiv circulaţia turistică internațională este apreciată prin 
intermediul a trei indicatori: circulaţia turistică mondială globală, încasările din turismul internaţional, 
sosirile de turişti la nivel internaţional. 

Industria călătoriilor şi turismului generează 11% din PIB-ul global, angajează 200 milioane de 
persoane şi transportă, anual, aproximativ 700 milioane de călători, previziunile sugerând faptul că 
această cifră se va dubla în anul 2020. 

Pe ansamblu, se observă o tendinţă de creştere a influenţei turismului asupra tuturor elementelor 
componente ale economiei ceea ce determină o evoluţie pozitivă pe termen lung a acestui fenomen. 

5.5.5. Lista de subiecte/întrebări pentru evaluare (examen) 

— Definiţi comerțul invizibil. 

- Care este locul turismului în cadrul comerțului mondial? 

- Care este structura comerțului mondial? 


- Care sunt caracteristicile schimburilor cu servicii internaţionale? 


5.6. Prezentarea capitolului: Metodologia de măsurare a turismului internaţional 


5.6.1. Introducere la capitol: Modalităţile de obţinere a unor informaţii statistice cantitative şi 
calitative cu privire la circulaţia turistică internă şi internaţională a unei ţări sunt diverse şi reflectă 
multiple aspecte ale fenomenului turistic. 

5.6.2. Obiectivele capitolului: Studierea şi cunoaşterea obiectivelor, naturii şi condiţiilor elaborării 
indicatorilor turismului internaţional, caracteristicilor şi metodelor de elaborare a indicatorilor turismului 
internaţional şi sistemul de indicatori ce caracterizează turismul internaţional. 

5.6.3. Cuvinte cheie: circulaţie turistică, informații statistice, formalităţi la frontieră, spaţii de cazare, 
unități de cazare neomologate, eşantion, erori de reprezentativitate, marjă de eroare, instituţii financiar- 
bancare, balanţă de plăți, bugete de familie, turist, înnoptări, densitate turistică, intensitate turistică, 
populaţie permanentă, sejur mediu, preferință relativă, coeficient de trafic. 

5.6.4. Rezumatul capitolului: Cele mai importante metode de culegere a informaţiilor statistice 
sunt următoarele: 

1. înregistrarea la punctele de frontieră oferă informații doar despre turismul internaţional, de regulă 
doar de ordin cantitativ; 

2. înregistrarea în spaţiile de cazare. Este cea mai complexă şi completă metodă de obținere a 
informaţiilor cu privire la circulaţia turistică; 

3. sondajul în rândul turiştilor furnizează informaţii cu preponderență de ordin cantitativ, atât despre 
turismul intern cât şi despre cel internaţional; 

4. prelucrarea informațiilor provenind de la instituţiile financiar-bancare (bănci, societăți de 
asigurări); 

5. metoda balanţelor de plăți. O balanţă de plăţi reflectă încasările şi cheltuielile din toate domeniile de 
activitate inclusiv din cea turistică; 

6. metoda bugetelor de familie. Într-o unitate de timp limitată (săptămână, lună, semestru, an) este 
monitorizat un panel de familii reprezentative la nivel naţional care raportează cheltuielile prilejuite de 
diverse activităţi turistice. 

În scopul obținerii unor informaţii valabile şi viabile, apare necesitatea combinării a cel puţin două 
dintre metodele amintite anterior. Pe baza informațiilor obținute cu ajutorul acestor metode pot fi 
determinaţi numeroşi indicatori ai circulaţiei turistice. 

Turismul poate fi cuantificat şi analizat pe cele trei fluxuri turistice majore respectiv circulația 
turistică internă, turismul emiţător şi turismul receptor. 

5.6.5. Lista de subiecte/întrebări pentru evaluare (examen) 

— Enumeraţi metodele de culegere a informațiilor turistice şi descrieţi două la alegere. 

— Care sunt avantajele şi dezavantajele metodei înregistrării turiştilor la punctele de frontieră? 

- Care sunt avantajele şi dezavantajele metodei înregistrării turiştilor în spaţiile de cazare? 

— Care sunt avantajele şi dezavantajele metodei sondajului în rândul turiştilor? 

— Cum se determină densitatea turistică în raport cu populaţia? 

— Cum se determină densitatea turistică în raport cu suprafața? 


— Cum se determină funcţia turistică? 

— Cum se determină intensitatea turistică? 
— Cum se determină durata medie a sejurului? 


- Cum se determină preferința relativă? 


5.7. Prezentarea capitolului: Finanţarea investițiilor turistice internaționale 


5.7.1. Introducere la capitol: Finanţarea investiţiilor turistice beneficiază, în majoritatea ţărilor în care 
turismul reprezintă un sector prioritar, de ajutorul statului sub formă de credite, garanţii de credite, 
subvenții, reduceri de dobânzi, avantaje fiscale. 

5.7.2. Obiectivele capitolului: studierea şi cunoaşterea modalităților de finanțare a investiţiilor turistice, 
aportului statului la finanțarea investiţiilor turistice şi finanțarea internațională a investiţiilor turistice. 

5.7.3. Cuvinte cheie: finanţare, investiţii turistice, proiecte internaţionale, credit, leasing, dobândă, 
leasing mobiliar, leasing imobiliar, valoare reziduală, societate de leasing, locatarul, acţionariat, 
coproprietate, investitori. 

5.7.4. Rezumatul capitolului: Cu excepţia finanţării prin aportul particular, putem distinge trei 
modalităţi mai importante de finanțare a investiţiilor turistice: credit, leasing, acţionariatul şi 
coproprietatea, finanţarea prin proiecte internaţionale. 

Cea mai frecventă modalitate de finanţare este creditul obținut de la o instituţie finanţatoare. 
Aceasta poate fi selecționată de către stat, mai ales atunci când statul garantează creditul. 

Leasingul este o operaţie financiară care constă în finanţarea totală sau parţială, de către o 
societate specializată, a unei investiţii hoteliere realizată de o firmă imobiliară sau de către o companie 
din industria hotelieră. 

Acţionariatul şi coproprietatea se referă la deschiderea întreprinderii către investitori din exterior. 

Finanţarea internaţională a investiţiilor turistice este realizată fie prin transferuri sau împrumuturi 
private, care se referă direct la activităţile turistice, fie prin credite ale organizaţiilor internaţionale, care 
sunt destinate atât infrastructurii cât şi unor complexe hoteliere în măsura în care acestea se justifică din 
punct de vedere economico-social. 

5.7.5. Lista de subiecte/întrebări pentru pregătirea evaluării (examen): 

— Care sunt modalităţile de finanţare a investiţiilor turistice internaţionale? 

— În ce constă acordarea de credite în turismul internațional? 

— În ce constă leasingul în turismul internaţional? 

— În ce constau acţionariatul şi coproprietatea în finanțarea turismului internaţional? 


- Menţionaţi principalele modalităţi de finanţare a investițiilor turistice. 
5.8. Prezentarea capitolului: Operaţiuni şi instrumente de plată specifice turismului internațional 
5.8.1. Introducere la capitol: Principalele instrumente de decontare în turism sunt: — cecul de 


călătorie (travelers cheque), cartea de credit (cardul de credit, cardul de magazin, debit cardul, cardul de 


garantare a cecului, cardul multifuncțional, smart cardurile — cardurile inteligente) , voucherul. 

5.8.2. Obiectivele capitolului: Studierea şi cunoaşterea: cecului de călătorie (Travelers Cheque); 
cărţii de credit; voucher-ul-lui. 

5.8.3. Cuvinte cheie: card, cec, voucher, decontare, discount, credit. 

5.8.4. Rezumatul capitolului: 

Mecanismul plății serviciilor turistice presupune o serie de instrumente: cecul de călătorie, cartea 
de credit, voucherul, numerarul, viramentul, ordinul .de plată. Unele din aceste instrumente se regăsesc 
şi în alte sectoare economice (numerarul, viramentul, ordinul de plată), iar altele sunt specifice numai 
plăţilor din turism (voucherul şi cecul de călătorie). 

Cecurile de călătorie sunt emise şi vândute clienţilor nu numai de către bănci, dar şi de firme de 
transport, de turism etc. Ele sunt folosite pentru decontarea serviciilor solicitate şi primite în hoteluri, 
restaurante, agenţii de turism etc. Cazarea la hotel, servirea mesei la restaurant, pachetele de servicii 
turistice se pot plăti de către deţinătorii de cecuri de călătorie, pe loc. Indiferent de modul de procurare a 
unui cec de călătorie, operaţiunea în sine este în esenţă una de cumpărare: contra unei sume de bani se 
cumpără în valoare echivalentă cecuri de călătorie de diferite valori (5, 10, 50, 100 unități monetare) şi în 
valuta convertibilă dorită. 

Cărţile de credit reprezintă o formă simplificată de plată. În cazul industriei turismului, comisionul 
perceput pentru cărțile de credit este de 10%, în beneficiul firmelor emitente. 

Voucherul turistic este un document specific turismului individual şi grupurilor mici. Este un înscris 
emis de agenţia de turism şi conţine: numele turistului, perioada de sejur şi serviciile turistice 
comandate. De regulă; pe vers o sunt imprimate o serie de condiţii (booking conditions), pe baza cărora 
se vând serviciile turistice clientului. Voucherele reprezintă comenzi pentru prestarea serviciilor turistice 
şi nu bani, deci nu pot fi convertite în bani de către furnizorul de servicii. 

5.8.5. Listă de subiecte/întrebări pentru pregătirea evaluării (examen): 

-— Care sunt cele mai importante tipuri de cecuri de călătorie utilizate în turism? 

- Ce este un card? 


— Ce este un voucher? Care sunt fazele ciclului său de valabilitate? 


5.9. Prezentarea capitolului: Piaţa turistică internaţională 


5.9.1. Introducere la capitol: Piaţa turistică reprezintă locul de întâlnire dintre oferta turistică 
materializată în produse turistice şi cererea turistică materializată în dorințe, nevoi, aspirații ale 
potenţialilor consumatori de turism. 

5.9.2. Obiectivele capitolului: studierea şi cunoaşterea definiţiilor, caracteristicilor şi componentelor 
pieţei turistice internaţionale; cererea turistică internaţională; oferta turistică la nivel internaţional. 

5.9.3. Cuvinte cheie: piaţa turistică, cererea turistică, oferta turistică, piața serviciilor, complexitate, 
opacitate, sezonalitate, potenţial turistic, atracții turistice, baza tehnico-materială. 

5.9.4. Rezumatul capitolului: 

Piața turistică poate fi definită ca „totalitatea tranzacţiilor (actelor de vânzare-cumpărare) al 
căror obiect îl constituie produsele turistice, privită în conexiune cu relaţiile pe care le generează şi 


spațiul geografic şi chiar timpul în care se desfăşoară”. 

Piaţa turistică este o componentă a pieței în general şi a pieţei serviciilor, în particular, ceea ce îi 
imprimă o serie de caracteristici, atât generale cât şi particulare care decurg din specificul acestui 
domeniu de activitate. 

Astfel, caracteristicile pieţei turistice sunt complexitatea, opacitatea, dinamismul, sensibilitatea, 
mobilitatea, sezonalitatea. 

Piaţa turistică este alcătuită din cele două componente majore, respectiv oferta turistică şi 
cererea turistică. 

Oferta turistică reprezintă cea mai importantă componentă a pieţei turistice deoarece resursele 
turistice reprezintă „materia primă” a turismului, fără de care deplasarea potenţialilor turişti n-ar mai avea 
motivaţie. 

Oferta turistică este definită ca reprezentând „ansamblul elementelor de atracție care motivează 
călătoria şi cele destinate să asigure valorificarea primelor”. 

În sinteză, oferta turistică este constituită din: 

1. potențialul turistic (atracţii naturale şi antropice), situat într-un anumit spaţiu geografic, deci 
dependent de teritoriu, cu o anumită structură, valoare şi capacitate, având rol determinant în 
dezvoltarea turismului; 

2. baza materială specifică —- de cazare, de alimentaţie, agrement etc. — şi infrastructura 
generală, componenta ce permite exploatarea potenţialului; 
forța de muncă, numărul structura, nivelul de pregătire, determinând valoarea producţiei; 
serviciile; pe de o parte forma sub care se exteriorizează, cel mai adesea, produsele turistice o 
reprezintă serviciile şi, pe de altă parte, factorii de producţie ai turismului (capital, resurse, forță 
de muncă) sunt incluşi în sfera terțiarului. 

Aceste elemente componente imprimă ofertei turistice şi o serie de caracteristici după cum 
urmează: complexitate şi  eterogenitate; creşterea diversificată., rigiditatea în timp şi 
spațiu.;inadaptabilitatea relativă 

Oferta turistică reprezintă, aşadar, totalitatea elementelor care pot fi puse în valoare, într-o 
unitate de timp, într-un anumit spațiu geografic. 

5.9.5. Listă de subiecte/întrebări pentru pregătirea evaluării (examen): 
- Care este conţinutul pieţei turistice? 

— Enumeraţi caracteristicile pieţei turistice şi dezvoltați două la alegere. 
— În ce constă sezonalitatea turistică? 

— Care sunt componentele ofertei turistice? 


— Enumeraţi caracteristicile ofertei turistice şi dezvoltați două la alegere. 


5.10. Prezentarea capitolului: Forme moderne de turism practicate la nivel internaţional 


5.10.1. Introducere la capitol: Există în prezent numeroase forme particulare de turism 
individualizat pe centre de interes ca natura şi fauna, siturile istorice, activitățile economice şi 
profesionale, culturale etc.. Se constată o intensificare a turismului care inspiră dorinţele vizitatorilor de a 


cunoaşte zonele în care au trăit strămoşii lor. Ecoturismul, turismul cultural şi cel de aventură cunosc, de 

asemenea, o dezvoltare rapidă. Turismul de pelerinaj, cel religios, constituie dintotdeauna forme de 
turism ce nu pot fi neglijate. Un număr crescând de persoane este în căutare de destinații, zone şi 
produse turistice inedite. De aceea, ocaziile de dezvoltare a unor noi zone sau dezvoltarea celor 
existente abundă. 

5.10.2. Obiectivele capitolului: studierea şi cunoaşterea turismului de afaceri, a ecoturismului, 
turismului rural, turismului de tip new-age, turismului de sănătate. 

5.10.3. Cuvinte cheie: turism de afaceri, consum turistic, turism de odihnă, factorul lead-time, delegații, 
întruniri, oraş, companie aeriană, expozant, public vizitator, călătorii stimulent, spiritualitate, tratament 
medical, întreţinere, revitalizare, reabilitare, recuperare. 

5.10.4. Rezumatul capitolului: 

Turismul de afaceri include persoanele care-şi deplasează consumul pentru o perioadă de timp, 
în general scurtă, din ţara lor de reşedinţă spre o alta, opțiunea pentru locul de destinaţie 
neaparținându-le, iar acoperirea cheltuielilor de consum făcându-se din veniturile unor firme ai căror 
angajați sunt. 

Pentru a se evita riscul consumatorului de turism de afaceri de a nu putea obţine o prestație 
turistică, există practica încheierii unor convențţii-cadru între firmele care plătesc cheltuielile făcute de 
angajaţii lor în străinătate şi diferiţi prestatori cu care se află în relaţii stabile şi frecvente. S-a constituit în 
acest sens chiar o rețea de relaţii specializate ce presupune plăţi de tip abonament la care se adaugă 
prestația suplimentară plătită în plus. 

Avantajele turismului de afaceri se referă la următoarele aspecte: 

o completarea locurilor de cazare goale din extrasezon adică prelungirea sezonului turistic sau 
atenuarea sezonalităţii specifice activităţii turistice; 
o impactul ecologic negativ este foarte scăzut; 
o impactul social negativ este foarte scăzut; 
o beneficiază şi determină o serie de oportunităţi şi avantaje promoţionale; 
o generează cele mai ridicate încasări unitare. 
Din punctul de vedere al conţinutului, formele turismului de afaceri se structurează în: 
- turism general de afaceri (delegaţiile), 
-  reuniuni/întruniri, 
- târguri şi expoziţii, 
-  călătorii-stimulent. 

Turismul de afaceri, reprezintă o formă de turism în plină ascensiune şi dinamism, încasările pe 
zi-turist determinând o profitabilitate ridicată a acestui sector al industriei turistice. 

Dezvoltarea turistică într-o regiune se face pornind de la utilizarea, în scopuri turistice, a 
resurselor naturale şi culturale locale şi implică o participare activă a populaţiei locale în primirea 
turiştilor, turismul concretizându-se în produse turistice. 

Turismul rural se caracterizează printr-o pluralitate a operatorilor, o diversitate a produselor şi un 
larg evantai de clientelă. Şi, din toate variantele posibile, cea care răspunde cel mai bine nevoilor de 


ordin promoțional este producţia turistică a zonelor rurale sub expresia globală de „turism verde” cu 

referință la culoarea simbolică a naturii, aşa cum albul şi bleul sunt purtătoarele de imagini pentru munte 
şi mare. 

Se pune în evidenţă diversitatea elementelor constitutive ale turismului în zonele rurale dar şi 
pluraritatea potenţială a operatorilor turistici locali, publici şi privaţi, care, în funcţie de statutul lor, de 
vocaţia lor, de motivațiile sau obiectivele lor, se implică, individual sau în parteneriat, în operaţii de 
cazare, în structurile de informare sau de animaţie, în prestarea serviciilor locale într-o gamă cât mai 
variată. Deci, turismul rural, prin cele două caracteristici specifice (diversitatea produselor şi pluralitatea 
operatorilor) ajută la satisfacerea nevoilor multiple ale clientelei. 

Turismul, ca activitate de recreere, reconfortare şi destindere, a apărut în momentul în care o 
bună parte a locuitorilor din zonele urbane a simţit nevoia să iasă dintre zidurile oraşelor pentru a 
contempla natura, la început ca o modă, apoi ca o obişnuinţă. Se poate observa faptul că această primă 
definire a fenomenului turistic cuprinde, din punctul de vedere al conţinutului său, una dintre condiţiile 
esenţiale necesare apariției turismului rural şi, anume, tendinţa orăşenilor de întoarcere la natură. 

În mod evident, turismul rural, în timp ce rămâne numai o minoritate a pieței turistice, îşi aduce 
totuşi o contribuţie majoră la devoltarea economiilor locale. Acest raport poate fi exprimat nu numai în 
termeni financiari ci şi prin crearea de noi locuri de muncă, prin desfăşurarea de activităţi concrete 
destinate conservării mediului, încurajarea pornirii de noi afaceri ca şi “pomparea” unei vitalități atât de 
necesară într-o economie uneori slăbită. 

Practicarea turismului ecologic, ca parte integrantă a dezvoltării turistice durabile, este singura 
cale de urmat şi cea mai benefică, aptă să asigure un mediu sigur şi nealterat mai ales pentru generațiile 
viitoare. În acest context, el poate fi definit ca un proces a cărui dezvoltare se poate realiza fără 
degradarea sau epuizarea resurselor care fac posibilă existenţa vieţii pe pământ. 

Se constată un interes în creştere pentru zonele naturale, o contribuţie a ecoturismului la 
intensificarea avantajelor economice şi sociale pentru comunităţile gazdă, o participare activă la 
protejarea resurselor naturale, la asigurarea integrităţii culturale a comunităţilor locale şi la sensibilizarea 
turiştilor cu privire la conservarea patrimoniului natural şi cultural. În consecință, ecoturismul joacă un 
rol preponderent în introducerea practicilor durabilității în sectorul turistic. 

Un număr tot mai mare de touroperatori oferă programe care sunt specializate în valorificarea unor 
elemente de metafizică sau a unui anumit tip de spiritualitate cu semnificaţie filosofică sau idealistă, 
forma de turism practicată în acest caz fiind turismul de tip new-age. 

Turismul de sănătate este o formă dinamică de turism care se referă la acele facilităţi oferite 
turiştilor în scopul îmbunătățirii stării lor de sănătate sau obţinerii de beneficii vizând de starea fizică şi 
psihică generală. Se referă şi la o serie de servicii sau elemente naturale care să ofere turistului o stare 
de bine, de reconfortare generală sau revitalizare. 

5.10.5. Listă de subiecte/întrebări pentru pregătirea evaluării (examen): 

— În ce constă turismul de afaceri? 

- Care sunt diferenţele dintre turismul de afaceri şi cel de odihnă? 


— Care sunt formele turismului de afaceri? 


Analizaţi condiţiile pe care trebuie să le îndeplinească membri Federaţiei Europene a Oraşelor 


de Congrese. 

Ce reprezintă călătoriile stimulent? 

- Care sunt particularitățile turismului de tip new-age? 
- Cum definiţi turismul de sănătate? 

— Care sunt segmentele turismului de sănătate? 

- Care sunt avantajele practicării turismului rural? 

— În ce constă ecoturismul? 


- Care este profilul pieţei ecoturistice? 


5.11. Prezentarea capitolului: Transporturile turistice internaționale 


5.11.1. Introducere la capitol: Turismul presupune, prin definiţie, deplasarea către o anumită 
destinaţie situată fie pe teritoriul țării de reşedinţă, fie în afara acesteia. Printre mijloacele de transport, 
transportul aerian ocupă un loc privilegiat în măsura în care permitea crearea de noi pieţe turistice către 
țările îndepărtate de centrele emițătoare. 

Costul transporturilor constituie o parte adesea determinată din costul global al produselor turistice 
şi influențează direct alegerea destinaţiei turistice. 

Pentru deplasarea de la locul de reşedinţă până la destinațiile alese pentru petrecerea vacanțelor 
şi pentru călătoriile turistice în zonele vizitate, în circulaţia internă şi internaţională se utilizează într-o 
proporție importantă formele de transport rutier (autocare, microbuze, autoturisme proprii, autoturisme 
închiriate în sistem „Rent à car”). 

Dezvoltarea turismului este strâns legată şi de dezvoltarea şi modernizarea transporturilor 
feroviare. Dintre toate mijloacele de transport, calea ferată a permis pentru prima dată „democratizarea” 
călătoriilor, atât prin posibilităţile tehnice oferite pentru deplasarea comodă şi rapidă a călătorilor, cât şi 
prin tarifele accesibile pentru majoritatea populaţiei. Se poate afirma că în acest fel că trenul a fost 
pionierul prestaţiilor de servicii de transporturi turistice cu caracter de masă. 

Alegerea navelor ca mijloc de transport turistic a reprezentat la începutul sec. XX o manifestare a 
consumului turistic de lux, un apanaj al claselor sociale cu venituri ridicate. În prezent, turismul practicat 
ca un mijloc de transport maritim şi naval şi-a modificat imaginea, de la un turism de lux la un turism de 
masă, destinat unui public mai larg şi mai tânăr. O altă tendinţă recentă este aceea de scurtare a duratei 
croazierelor şi de combinare a aranjamentelor turistice aeriene cu cele de apă. În domeniul călătoriilor 
maritime îşi desfăşoară activitatea importante societăţi transnaţionale, vapoarele fiind în acelaşi timp 
mijloace de transport şi structuri de cazare. 

5.11.2. Obiectivele capitolului: Studierea şi cunoaşterea transporturilor turistice aeriene, terestre, 
maritime şi fluviale. 

5.11.3. Cuvinte cheie: transport turistic, automobile, cicloturism, libertatea de mişcare, libertăţile 
aerului, cursă de linie, cursă charter, rent a car, croazieră, liberalizare, dereglementare. 

5.11.4. Rezumatul capitolului: 

Turismul rutier a înregistrat o creştere spectaculoasă în ultima perioadă de timp datorită sporirii 
gradului de dotare cu automobile a populaţiei dar şi modernizării şi multiplicării căilor de deplasare şi 


acces către diverse destinaţii. Deplasarea se poate face cu bicicleta (cicloturism), motocicleta, 

autoturismul, autocarul, microbuzul etc.. Această categorie de transporturi este utilizată pentru 
deplasările pe distanțe scurte şi medii. Avantajele transportului rutier se referă la următoarele 
aspecte: libertatea de mişcare în sensul accesului la obiectivele turistice care se doresc a fi vizitate; este 
utilizat pentru accesul la unităţile de cazare, alimentaţie, agrement şi tratament; oferă o flexibilitate a 
orarului şi a traseului, turistul nedepinzând de un anumit program; posibilitatea realizării unor opriri 
multiple pentru a vizita anumite atracții, pentru a se hrăni, pentru a se aproviziona cu diverse produse, 
pentru a achiziționa anumite bunuri sau servicii; preţul mai redus al călătoriei comparativ cu alte forme 
de transport în cazul unei călătorii în grup; comoditatea deplasării, mai ales pentru cei care nu conduc; 
oferă posibilitatea vizionării peisajului. Însă, transportul rutier prezintă şi câteva dezavantaje precum: 
dependența de condiţiile naturale; nesiguranța accentuată observată şi prin creşterea exponențială a 
numărului de accidente; solicitarea fizică şi nervoasă intensă a conducătorului auto. 

Turismul feroviar este una dintre cele mai vechi forme de călătorie fiind practicat de anumiţi turişti 
datorită avantajelor oferite precum: comoditatea datorată vagonului restaurant, a celui de dormit, 
serviciilor oferite de vagoanele clasa business; posibilitatea de mişcare în interiorul vagonului şi de 
vizionare a peisajului; îmbarcarea şi debarcarea turiştilor se face în interiorul localităţilor; oferă cea mai 
mare certitudine, securitate şi regularitate a călătoriei deoarece nu depinde de starea vremii decât în 
condiţii extreme. În prezent, această modalitate de transport este mai puțin solicitată datorită concurenţei 
automobilului şi avionului. 

Turismul aerian se află în plină ascensiune fiind practicat nu numai cu avionul şi elicopterul ci şi cu 
deltaplanul, balonul cu nacelă şi chiar cu naveta spaţială (turismul spațial). 

În ceea ce priveşte turismul aerian practicat cu avionul, putem afirma faptul că majoritatea celor 
care se deplasează cu avionul sunt turişti, ei utilizând acest mijloc de transport datorită avantajelor pe 
care le oferă şi anume: viteză de deplasare; durată scurtă de deplasare; utilizarea pe distanţe lungi şi 
foarte lungi; grad ridicat de confort; scurtarea timpului dintre luarea deciziei de călătorie şi desfăşurarea 
propriu-zisă a acesteia. Însă, transporturile aeriene prezintă şi unele dezavantaje şi anume: 
dependenţa de condiţiile naturale de unde şi apariţia unor proleme legate de respectarea orarului 
curselor aeriene; investiţiile ridicate necesare construcţiei şi exploatării aeroporturilor; uneori apare şi o 
insecuritate a voiajelor; îmbarcarea şi debarcarea pasagerilor se face în afara oraşelor; sensibilitatea la 
penuria de combustibil dar şi la alte fenomene care s-au intensificat în ultimul timp precum atacuri 
teroriste, crize economice şi politice. 

Turismul naval este o modalitate de transport cu vechi tradiţii fiind, însă, mai puţin utilizată 
datorită caracteristicilor sale. Printre dezavantajele transportului pe apă se numără: durata foarte 
lungă a călătoriei; mijloc de deplasare lent; există o oarecare monotonie a călătoriei; îmbarcarea şi 
debarcarea pasagerilor se face mult în afara localităților; existența unor prețuri ridicate, chiar 
costisitoare; necesită eforturi investiționale majore pentru construirea porturilor şi achiziționarea unei 
flote adecvate. Dintre formele turismului naval respectiv regatele, călătoriile solitare, croazierele, acestea 
din urmă înregistrează o relativă creştere datorită avantajelor pe care le oferă precum confort, siguranţă, 
crearea unor condiții pentru relaxare şi distracție. 

Această formă de transport este, practic, si cea mai scumpă alternativă de concediu, dacă nu 


luăm în calcul cele câteva hoteluri de lux destinate miliardarilor. 

Croazierele sunt o alternativă de petrecere a timpului liber pentru cei care îşi doresc vacanțe pe 
vase de lux, ocazie de a străbate oceanele şi mările lumii, de a descoperi marile porturi şi oraşele care le 
găzduiesc. 

O tendință majoră a zilelor noastre este utilizarea mijloacelor de transport combinate 
(naval+aerian; rutier+aerian; aerian+feroviar etc.). 

5.11.5. Listă de subiecte/întrebări pentru pregătirea evaluării (examen): 

- Care sunt modalităţile de transport utilizate cu precădere în turism? 

- Care sunt avantajele şi dezavantajele transportului rutier? 

— Care sunt avantajele şi dezavantajele transportului feroviar? 

— Care sunt avantajele şi dezavantajele transportului aerian? 

— Analizaţi principalele caracteristici ale transportului aerian. 

— Care sunt atributele transportului aerian? 

— Care sunt tipurile de aranjamente turistice de curse regulate? Dar de curse charter? 

- Prezentaţi reglementările internaţionale în domeniul transportului aerian. 

- Care sunt principalele libertăţi ale aerului? 

- Care sunt modalităţile de comercializare şi promovare a transporturilor aeriene? 

— Analizaţi schimbările majore ale transportului aerian din secolul XXI? 

— În ce constă suprarezervarea în transportul aerian? 

- Care sunt cele mai cunoscute produse turistice oferite din combinarea a două mijloace de 

transport? 


- Care sunt avantajele şi dezavantajele transportului naval? 


5.12. Prezentarea capitolului: Comercializarea produselor turistice la nivel internaţional 


5.12.1. Introducere la capitol: În activitatea de comercializare a produselor turistice pot să apară 
relaţii contractuale între consumatorii finali ai produsului turistic, respectiv TURIŞTII ŞI PRESTATORII de 
servicii turistice (hotelieri, restauratori, transportatori, societăți de asigurări şi agrement) sau 
INTERMEDIARII din turism (agenţiile de turism detailiste sau organizatoare). 

Clauzele contractelor dintre prestatori şi intermediari se stabilesc prin negocieri directe între părți, 
deşi în timp s-a ajuns la uniformizarea unor clauze sau chiar a unor contracte, fie ca rezultat al practicii 
îndelungate, fie prin acorduri între asociaţii sau grupări ale prestatorilor şi intermediarilor. Contractele dintre 
consumatorii finali (turişti) şi prestatori sau intermedieri sunt reglementate de prevederi legale la nivel 
național şi internațional (O.M.T. — Codul de practici pentru contractarea dintre hoteluri şi agenţiile de voiaj 
stabilite de Asociaţia Internaţională a Hotelurilor (A.1.H./1.H.A.) şi de Federaţia Universală a Asociaţiilor 
Agenţiilor de voiaj (F.U.A.A.V./U.F.T.A.A.). 

Folosirea intermediarilor în turism s-a impus atât ca rezultat al tendinței generale a separării 
activităților de comerţ de cele de producţie, determinată de avantajele economice ale specializării, cât şi 
datorită unor particularități ale pieţei şi activităţii în turism. Ponderea vânzărilor, prin agenţiile de turism, din 


totalul cifrei de afaceri a unor prestatori, înregistrează procente foarte mari, de multe ori peste 70-80%. 

Creşterea concurenţei pe piața mondială a turismului şi accentuarea caracterului de piață a 
cumpărătorului au determinat, din partea ofertanţilor şi producătorilor de turism, o reacţie de adoptare, 
concretizată prin mărirea efortului de particularizare a ofertei, creşterea atractivităţii sale şi influențarea 
printr-o politică de marketing agresivă a dimensiunii şi chiar a calităţii cererii turistice. 

Aceste adoptări au solicitat eforturi financiare sporite, ceea ce a impus creşterea dimensiunii firmelor 
ofertante prin gruparea sau integrarea lor (Contractul de franşiză, Contractul de time-sharing, Contractul de 
asociere hotelieră — de leasing şi de management). 

Calitatea turismului depinde în mare măsură de capacitatea unei anumite ţări de a asigura 
protecția şi securitatea turiştilor. Pentru ca o destinaţie turistică să poată oferi un produs turistic de 
calitate, ea trebuie să respecte, în primul rând, anumite principii fundamentale de protecţie şi securitate. 
Drept urmare, responsabilii implicați în industria turistică, la toate nivelele, trebuie să colaboreze cu alte 
instituții guvernamentale, cu mass-media, cu ONG-urile şi cu diverse asociaţii ale cetățenilor. 

5.12.2. Obiectivele capitolului: studierea şi cunoaşterea categoriilor de contracte utilizate în 
turismul internaţional; protecţia şi securitatea turiştilor. 

5.12.3. Cuvinte cheie: contract, convenție, comision, prestator, intermediar (intern şi extern), 
colaborare, parteneriat, minută, franşiză, time-sharing, leasing, contingent de spații de cazare, garanţie 
contractuală, grafic de sosiri, clauze — prevederi contractuale, răspundere contractuală, termen de 
anulare, plăţi anticipate, daune — interese, dreptul de gaj, agent de reprezentare, securitatea turiştilor, 
maladii, starea de sănătate, stupefiante, protecţia turiştilor, asigurare turistică, agenţii de voiaj, ghid 
turistic. 

5.12.4. Rezumatul capitolului: 

Cel mai frecvent şi mai pragmatic criteriu de clasificare a contractelor între operatorii şi 
intermediarii din turism este preluarea sau nu de către intermediar a riscului vânzării produsului turistic 
contractat cu prestatorul, către consumatorul final. 

Conform acestui criteriu, contractele sunt: de comision (intermediere) şi cu garanţie sau charter. 
Aceste două categorii se suprapun în mare parte şi în funcţie de clasificarea lor, după cum agenţia de 
turism acţionează în numele şi pe seama hotelierului sau turistului sau în nume şi pe cont propriu. Ultima 
variantă este mai largă ca sferă de cuprindere, incluzând, alături de situațiile de garantare (închiriere 
efectivă) a contingentului de camere, şi pe cele în care agenţia de turism prestează serviciile în baza 
materială proprie. 

Principalele capitole ale contractului dintre hotelier şi agenţia de turism sunt: obiectul contractului, 
durata, contingentul de spaţii de cazare, perioada de contingent, graficul de sosiri, prețuri şi tarife, 
garanţia contractuală, clauze de acces la contingent, clauza de plată, răspunderea contractuală. 

Importante pentru vânzarea spaţiului de cazare sunt şi contractul de hotelărie şi contractul de 
reprezentare. 

În contractul de hotelărie, deşi s-au făcut eforturi pentru generalizarea uzanțelor, nu există reglementări şi 
prevederi unitare. 

Principalele clauze ale acestui contract sunt: libertatea de a primi sau şi de întrerupere a contractului, 
obligaţiile părţilor, durata, caracterul obligatoriu al rezervării asociat cu termene de anulare şi plăți anticipate, 


daune şi interese, dreptul de gaj asupra bagajelor clientului şi, în final, răspunderea hotelierului. 

În afara contractelor de comision, distribuţia produsului turistic se realizează şi prin contractul de 
reprezentare. Reprezentarea se poate realiza prin: agent de reprezentare, societate de reprezentare sau printr-un 
salariat al societăţii prestatoare în baza unui contract de muncă. 

Reprezentantul de hotel actionează de obicei în numele şi pe seama hotelului şi numai în această 
calitate poate încheia contracte cu publicul sau agenţiile de turism. Indiferent de particularităţile fiecărui 
contract, câteva clauze se regăsesc în majoritatea contractelor: clauza de reprezentare, durata contractului, 
remunerarea reprezentantului, sarcinile acestuia şi cele ale hotelierului. 

În cadrul contractului cu transportatorul aerian, acesta din urmă se angajează să asigure 
beneficiarului transportul, iar beneficiarul se angajează să utilizeze mijlocul de transport convenit şi să 
plătească prețul transportului conform tarifelor oficiale. Principalele tipuri de contracte care se încheie cu 
transportatorul aerian sunt: 

e acordurile interguvernamentale (bilaterale, numite „contracte pool“ şi unilaterale, numite, de la 

caz la caz, joint-venture, blocked-space şi dirijare trafic); 

e contractele de colaborare (SPA, Interline, GSA); 

e contractele pentru companiile membrelATA. 

Aspectele specifice înscrise în contractul cu transportatorul aerian sunt: numărul de pasageri, tipul 
de mijloc de transport, perioada de utilizare, valoarea contractului, obligaţiile reciproce, condiţiile de 
modificare a contractului şi responsabilitatea părţilor pentru neexecutarea sau executarea defectuoasă a 
contractului. 

Contractul charter este unul din contractele importante încheiate cu transportatorul aerian. În el 
sunt înscrise explicit drepturile şi obligaţiile tour-operatorului şi cele ale transportatorului, legea care 
guvernează contractul, modificările contractului, condiţiile de plată, clauzele de notificare şi cele de 
supunere spre aprobare consiliilor de administraţie ale celor două părți. 

Firmele de turism pot apela la mai multe modalități de realizare a operaţiunilor comerciale 
internaţionale: contractul de franşiză, de time-sharing, de asociere hotelieră etc. 

Contractul internaţional de turism se particularizează prin modul specific de negociere, formare şi 
derulare, determinat în esenţă de specificul produsului turistic. Indiferent de modul în care se formează, 
contractele de asociere în turism conțin o serie de clauze importante — părți, obiect, preţ/tarif, precum şi 
alte prevederi privind realizarea afacerii contractate. 

Contractele de cooperare internaţională cuprind, în sens larg, contractele de leasing vânzarea de 
licențe, franşiză, vânzarea de know-how, contractele de consulting-engineering, respectiv acele 
contracte prin care se constituie alianţe strategice (sau competitive). 

O caracteristică a contractelor de asociere în turism o reprezintă gradul ridicat de complexitate a 
obiectului lor, faptul că acordul de voinţă generează în sarcina părţilor un ansamblu de obligaţii ale căror 
structuri, întindere şi intensitate nu au corespondent în contractele comerciale tradiționale. 

Contractul de franşiză, aşa cum îl defineşte Asociația Britanică de Franchising, este acel contract 
prin care este cedată o licență de o persoană numită franşizor (cedent), care permite sau cere 
beneficiarului să desfăşoare, în perioada de valabilitate a acesteia, o anumită afacere folosind un nume 


specificat aparținând furnizorului. 

Specificul proprietăţii în time-sharing constă în faptul că o familie, formată dintr-un număr precizat de 
persoane, cumpără un apartament dintr-un anumit hotel pentru o perioada de 7 zile (denumită unitate 
de time-sharing), având dreptul de a-l folosi în scop personal, de a-l ceda spre folosință unor prieteni 
sau rude, sau de a-l închiria. Părţile într-un contract de time-sharing sunt: o societate de marketing 
care are rolul de a găsi clienţi, o societate de management care asigură managementul 
apartamentelor şi al unităţilor de T.S. şi o societate de administraţie. 

Contractele de asociere se referă la: afilierea la un lanţ voluntar hotelier, la un lanț integrat sau/şi 
constituirea unei societăți mixte între un lanţ hotelier şi un proprietar de hoteluri. 

Turismul este o activitate esenţială a naţiunilor lumii şi creşterea sa este legată de libertatea 

voiajelor. Calitatea turismului depinde în mare parte de protecţia şi securitatea turiştilor. Pentru ca o 
destinaţie turistică să poată oferi un produs de calitate, este primordial ca ea să adopte câteva principii 
fundamentale de protecţie şi securitate. 
În scopul organizării protecţiei şi securităţii turiştilor este necesară instituirea unor colaborări cu alte 
instituţii şi servicii guvernamentale cu atribuţii în acest domeniu, populaţiile gazdă ale ţărilor de 
destinaţie, reprezentanții industriei turistice şi mass-media. Comunicarea cu mijloacele de comunicare în 
masă asupra problemelor protecţiei şi securităţii poate, de asemenea, contribui la evitarea unor 
disfuncţionalități. 

Crearea unui cadru legal care să sprijine protecţia şi securitatea călătorilor este o 

responsabilitate naţională primordială. 
Într-o călătorie pot apărea diferite probleme de sănătate precum indigestii, toxiinfecţii alimentare, alergii, 
infecţii cauzate de maladii transmisibile sau netransmisibile. O călătorie poate agrava o stare de 
sănătate precară existentă înaintea plecării. Pot apărea, de asemenea, accidente de circulaţie sau 
survenite cu ocazia practicării unor activităţi recreative. 

Principiul de bază în materie de protecție hotelieră este acela prin care clientul este responsabil 
de propria sa securitate. Problemele cele mai frecvente întâlnite în sectorul hotelier sunr furturile şi 
deficiențele condiţiilor sanitare, dar cele mai periculoase rămân incendiile. Dacă este posibil, camerele 
pentru handicapaţi ar trebui să fie situate în apropierea recepției pentru a facilita evacuarea acestor 
persoane. 

Riscurile de incendiu, de agresiune şi problemele sanitare cerând concursul serviciilor de prim 
ajutor sau de urgenţă sunt exemple tipice de protecţie a restaurantelor şi a altor unităţi similare. 

Unităţile de alimentaţie publică trebuie să dispună de un plan anti-incendiu care să cuprindă căi 
de evacuare şi ieşiri în caz de incendiu bine semnalizate. De asemenea, bucătăria trebuie să fie şi ea 
echipată cu dispozitive împotriva incendiilor. 

La începutul unei călătorii trebuie să li se dea turiştilor toate informaţiile necesare în legătură cu 
protecţia şi securitatea lor. Astfel, turiştii pot fi preveniţi cu privire la riscurile care pot apărea în unele 
cartiere dintr-un oraş, cu privire la riscurile de producere a unor avalanşe sau alte fenomene 
meteorologice în zonele montane etc.. 

5.12.5. Lista de subiecte/întrebări pentru pregătirea evaluării (examen): 

— Care sunt principalele clauze/prevederi ale contractului dintre hotelier şi intermediarii din turism? 


— Care sunt principalele clauze/prevederi ale contractului de hotelărie? 

— Care sunt principalele clauze/prevederi ale contractului de reprezentare? 

— Care sunt principalele elemente ale contractului charter de transport aerian? 

- Ce este contingentul de spaţii de cazare? 

- Pentru ce sunt solicitate plăţile anticipate? 

- Ce este garanția contractuală? 

- Care este conţinutul operaţiunii de franşiză? 

— În ce constă specificul proprietăţii în time-sharing? 

— Care sunt principalele caracteristici ale contractului de franşiză? Dar ale contractului de time-sharing? Dar 
ale contractului de leasing? Dar ale contractului de management? 

— Cu ce riscuri se confruntă turiştii pe timpul unei călătorii? 

- Care sunt riscurile cu care se confruntă turiştii în structurile de cazare/de alimentaţie? 


- Prezentati mijloacele de planificare a protecţiei şi securității turiştilor. 


Proiect: Piaţa turistică a ţării “X” 

Introducere. Elemente de cadru general. 


1. Situația economică, ritmuri de dezvoltare, priorități, implicațiile fenomenelor interne şi 
externe asupra turismului. 
- evoluția în dinamică a veniturilor, prețurilor şi tarifelor; 
- situația monedei; 
- ritmul creşterii economice; 
- situația balanței de plăți şi comerciale; 
- evoluția ratei şomajului; 
- alte fenomene şi elemente economico-sociale cu influență asupra turismului; 
2. “X” țară furnizoare de turişti (turism emițător). 
- principalele destinaţii turistice; 
- motivații de călătorie; 
- forme de turism solicitate; 
- mijloace de transport utilizate; 
- indicatori ai cererii şi circulaţiei turistice 
e număr turişti 
e număr zile- turist/înnoptări 
e sejur mediu 
e cheltuieli de sejur 
3. “X” tară primitoare de fluxuri turistice (turism receptor). 
- principalele oferte şi produse turistice (atenție: baza tehnico-materială); 
- motivații de călătorie; 
- forme de turism practicate/facilități; 
- mijloace de promovare; 
- mijloace de transport; 
- indicatori ai circulației turistice 
e număr turişti 
e număr zile-turist/înnoptări 
e sejur mediu 
e încasări din turism 

4. Relațiile turistice ale ţării “X” cu România. 
5. Promovarea stațiunii “Y” din România pe piaţa turistică a țării “X”. 

